ฮั่งเส็งปิดบวก 90.34 จุด หลังเฟดมีท่าทีชัดเจนในการขึ้นดบ.
ฮั่งเส็งปิดบวก 90.34 จุด หลังเฟดมีท่าทีชัดเจนในการขึ้นดบ.
25 ก.ย. 2558

ดัชนีฮั่งเส็งตลาดหุ้นฮ่องกงปิดดีดขึ้นในวันนี้ โดยดัชนีฮั่งเส็งเพิ่มขึ้น 90.34 จุด หรือ 0.43% ปิดวันนี้ที่ 21,186.32 จุด หลังจากที่มีความชัดเจนเกี่ยวกับแนวโน้มการดำเนินนโยบายการเงินของธนาคารกลางสหรัฐ (เฟด) หลังจากแถลงของประธานเฟด        
นางเจเน็ต เยลเลน ประธานเฟด ได้แสดงความเห็นที่เมืองแอมเฮิร์สท์ รัฐแมสซาชูเซตส์ว่า มีแนวโน้มที่จะมีความเหมาะสมในการเริ่มปรับขึ้นอัตราดอกเบี้ยในปีนี้ โดยคาดว่าอัตราเงินเฟ้อจะกลับมาสู่เป้าหมายที่ 2% ในช่วงไม่กี่ปีข้างหน้า
นักวิเคราะห์มองว่า ท่าทีของประธานเฟดเกี่ยวกับการปรับขึ้นอัตราดอกเบี้ยแสดงให้เห็นถึงมุมมองของเฟดที่ค่อนข้างมั่นใจว่าเศรษฐกิจของสหรัฐมีความแข็งแกร่งพอที่จะรับมือกับการคุมเข้มทางการเงิน